《夏日雨过》
宋代·王炎

云润日杲杲，渠涩泉泠泠。
群山晓过雨，一沐千髻青。
岸巾纳微凉，庭户留余清。
乔木俯佳色，野卉含幽馨。
昔来挽枯条，今来见欣荣。
荣枯亦何有，对此难为情。
长年心事多，抚髀只自惊，
冰炭交中肠，吾生安得宁。
好风吹我裳，颇觉耳目醒。
暇日可少憇，安用心营营。
高卧绿阴底，玄蝉相对鸣。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。